Datum rođenja: 02.06.1970.

Mjesto rođenja: Banja Luka, Republika Srpska, BiH

Osnovnu školu i Gimnaziju je završila u rodnom gradu, Banja Luci. Medicinski fakultet upisuje 1989.godine.Po izbijanju ratnih sukoba u BiH 1992.godine fakultete je nastavio sa radom, pa i njeno školovanje, mada je bilo otežano zbog čestog odsustva profesora iz pojedinih predmeta. Pred kraj rata 1994-1995.godine dobija poziv da se javi u jedinicu MAP vojske Republike Srpske, tako da se njeno školovanje prekida izvjesno vrijeme odlaskom na ratište, do okončanja rata. Fakultet završava u maju 1996.godine. Nedugo zatim, kao ljekar pripravnik počinje raditi u Vojno medicinskom centru (VMC), Banja Luka.

Posle završenog obaveznog stažiranja, položila je državni ispit i u februaru 1997.godine počinje da radim u JZU Dom zdravlja Banja Luka, u Službu za zdravstvenu zaštitu djece i omladine.U Službi radi do dobijanja specijalizacije iz Porodične medicine 2000.godine od strane Ministarstva zdravalja Rep.Srpske. Specijalizacija je trajala tri godine, a specijalističi staž u trajanju od osamnaest mjeseci je odrađen u Kliničkom centru Banja Luka, a drugi dio staža takođe u trajanju od osamnaest mjeseci u JZU Dom zdravlja Banja Luka.Septembra 2003.godine uspješno je položila specijalističi ispit.

Postdiplomski studij Medicinskog fakulteta u Banja Luci upisuje u oktobru 2009.godine i među prvima u generaciji je polažila sve ispite koji su predviđeni planom i programom sa najvišim ocjenama. Magistarsku tezu pod naslovom " Učestalost urolitijaze kod pacijenata sa osteoporozom" odbranila je u septembru 2013. godine na Medicinskom fakultetu Univerziteta u Banja Luci.

Doktorsku disertaciju pod nazivom " Procjena faktora rizika za osteoporozu kod žena u postmenopauzi" uspješno je odbranila 2016. godine na Medicinskom fakultetu u Foči, Univerzitet Istočno Sarajevo. U zvanje docenta, uža naučna oblast Sestrinstvo bira se u decembru 2017. godine Panevropski Univerzitet "Apeiron" gdje radi kao nastavnik.

Aktivno se usarvršava u struci i autor / koautor je mnogih originalnih naučnih radova i monografija objavljenih kod nas i u inostranstvu.

Nagradu Komore doktora medicine Rep. Srpske, za doprinos razviju primarne zdravstvene zaštite dobila je 2015.god. u Banja Luci.

Radi u JZU Dom zdravlja Banja Luka, u amb. porodične medicine "Nova Varoš" od 2003. godine, od 2014. godine na mjestu šefa ambulante ( vođa timova porodične medicine).

2020. godine Vlada Republike Srpske, Ministarstvo zdravlja i socijalne zaštite dodjelilo je titulu Primarijusa.